মুখ্যমন্ত্রীর পাড়ায় সমাধান প্রকল্পের প্রশংসায় পঞ্চমুখ বিজেপির প্রধান

সুবল মজুমদার, হরিণঘাটা: মুখ্যমন্ত্রীর (Cm Mamata Banerjee) পাড়ায় সমাধান (Amader Para Amader Samdhan) প্রকল্প নিয়ে প্রশংসায় পঞ্চমুখ বিজেপির প্রধান প্রফুল্ল দেবনাথ (BJP chief Prafulla Debnath) । এই প্রকল্পকে সাধুবাদ জানিয়েছেন হরিণঘাটা (Haringhata) ব্লকের নগরউখড়া এক নম্বর গ্রাম পঞ্চায়েতের পঞ্চায়েত প্রধান প্রফুল্ল দেবনাথ ।

পাড়ায় পাড়ায় চলছে সমাধান এই প্রকল্পে সাধারণ মানুষ তাদের সমস্যার সমাধান সরাসরি জানাতে পারছেন এটাকে এক কথায় অভূতপূর্ব উদ্যোগ সেকথা জানালেন বিজেপির প্রধান প্রফুল্ল দেবনাথ। প্রফুল্ল বাবু বলেন পঞ্চায়েতের অনেক ক্ষেত্রে সে অর্থে টাকা পয়সা না থাকায় অনেক সমস্যার সমাধান করা যায় না, এই উদ্যোগের ফলে পঞ্চায়েত এলাকার সাধারণ মানুষ তাদের সমস্যা জানাতে পারবেন পাশাপাশি সমাধানও হবে। এক্ষেত্রে তিনি রাজনীতির রং দেখতে চান না এমন প্রকল্প সাধারণ মানুষের জন্য।

আর এই নিয়ে রানাঘাট দক্ষিণের তৃণমূলের সাংগঠনিক সভাপতি দেবাশীষ গাঙ্গুলি বলেছেন ধীরে ধীরে বিজেপির অনেকেই এই প্রকল্পকে সমর্থন করছেন অনেক ক্ষেত্রে তারা সামনে বলতে পারছেন না তবে এটা যে সত্যি সাধারণ মানুষ উপকৃত হবে এ কথা বলার অপেক্ষা রাখে না।

আরও পড়ুন- তৃণমূলের কর্মসূচিতে ‘শুভেন্দু অধিকারী জিন্দাবাদ’, চাঞ্চল্য নন্দীগ্রামে

উল্লেখ্য, মুখ্যমন্ত্রী মমতা বন্দ্যোপাধ্যায় ‘আমাদের পাড়া আমাদের সমাধান’ প্রকল্প শুরু করেছেন। পার পাঁচটা প্রকল্পের মতো মানুষের পরিষেবায় এই প্রকল্প শুরু করেছে রাজ্য সরকার। বিরোধীদের মন্তব্য মানুষকে কাছে টানতে এই নয়া কৌশল শাসক দলের। তবে মুখ্যমন্ত্রী জানিয়েছেন, মানুষের পাশে থাকতেই তাদের এই কর্মসূচি। রাজ্যের রাজ‍্যের মোট ৮০ হাজারের বেশি বুথের মানুষের কাছে এই পরিষেবা পৌঁছবে রাজ্য সরকার। বুথ প্রতি বরাদ্দ হয়েছে ১০ লক্ষ টাকা। ক্যাম্প করে মানুষের সমস্যা শোনা হবে। গুরুত্ব অনুযায়ী কাজ হবে একে একে। প্রকল্প শুরু হতেই বিশাল সাড়া পেয়েছে।

দেখুন আরও খবর-